CELEX: 22018D1181
Language: hr
Date: 2016-12-02 00:00:00
Title: Odluka Zajedničkog odbora EGP-a br. 245/2016 od 2. prosinca 2016. o izmjeni Priloga XIII. (Promet) Sporazumu o EGP-u [2018/1181]

23.8.2018   
               
               
                  HR
               
               
                  Službeni list Europske unije
               
               
                  L 215/42
               
            
         ODLUKA ZAJEDNIČKOG ODBORA EGP-a
         br. 245/2016
         od 2. prosinca 2016.
         o izmjeni Priloga XIII. (Promet) Sporazumu o EGP-u [2018/1181]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2016/472 оd 31. ožujka 2016. o izmjeni Uredbe (EU) br. 72/2010 u pogledu definicije pojma „inspektor Komisije” (1) treba se uključiti u Sporazum o EGP-u.
                  
               
                     (2)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Točka 66.hc (Uredba Komisije (EU) br. 72/2010) Priloga XIII. Sporazumu o EGP-u mijenja se kako slijedi:
            
                        1.
                     
                     
                        Dodaje se sljedeće:
                        „, kako je izmijenjena:
                        
                                    —
                                 
                                 
                                    
                                       32016 R 0472: Provedbenom uredbom Komisije (EU) 2016/472 od 31. ožujka 2016. (SL L 85, 1.4.2016., str. 28.).”
                                 
                              
                  
                        2.
                     
                     
                        Tekst prilagodbe (b) zamjenjuje se sljedećim:
                        „U članku 6. stavku 2. dodaje se sljedeće:
                        Nadzorno tijelo EFTA-e može u svoje inspekcije pozvati nacionalne revizore s popisa država članica EU-a, ali i inspektore koje zapošljava Komisija.”
                     
                  
         
            Članak 2.
            Vjerodostojni su tekstovi Provedbene uredbe (EU) 2016/472 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 3. prosinca 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 2. prosinca 2016.
            
               
                  Za Zajednički odbor EGP-a
               
               
                  Predsjednica
               
               Bergdís ELLERTSDÓTTIR
            
         
         
            (1)  SL L 85, 1.4.2016., str. 28.
         
         
            (*1)  Ustavni zahtjevi nisu navedeni.